《读阮嗣宗传见其醉六十日免求昏之言与醒忘作劝进辞据案便书何乃异同耶作阮嗣宗诗》
宋代·赵蕃

善观阮嗣宗，醒醉俱托狂。广武叹已绝，苏门啸何长。

昏既以醉免，辞宁不终忘。又疑杀青上，阙文今或亡。

不然竹林游，何独弃山王。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。